En a zona occidental d'a comarca de Litera existen parlas de transición entre o catalán y l'aragonés. A parla d'Alins ye la sola parla d'ista comarca que se clasifica como aragonesa (de transición enta lo catalán), lingüisticament proxima a lo baixo ribagorzano de Fonz y de Chuseu. Seguntes o mapa feito por Artur Quintana, a linia Chuseu-Torres-Alins desepara a l'este parlas catalanas de transición enta l'aragonés y a l'ueste parlas aragonesas de transición enta o catalán. Si bien a parla de Zanui presienta diftongacions y o fonema interdental propio de l'aragonés, ye considerada como parla catalana, a diferencia d'a parla d'Alins que ye aragonesa.